
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της απαλλοτρίωσης που κηρύχθηκε με την Τ. 
1153/6017/5.12.1968 (ΦΕΚ 239/18.12.68 τ.Δ’) κοινή 

υπουργική απόφαση. 1 

Κήρυξη αναγκαστικής απαλλοτρίωσης αγροτικών ακινήτων για την 
εγκατάσταση των συστημάτων του Βιολογικού Καθαρισμού λυ¬ 
μάτων της πόλης Ηρακλείου. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Δέγλερη» του Δήμου 
Ν. Σμύρνης (Ν. Αττικής). 3 

ΑΠΟΦΑΣΕΙΣ 

Χαρακτηρισμός ως διατηρητέων δύο κτιρίων, (καφενείου και κατοι¬ 
κίας) που βρίσκονται στον Οικισμό Σκάλα Ερεσού Λέσβου ιδιο¬ 
κτησίας Βασιλείου Δρακούλα ή Δράκου και καθορισμός ειδικών 

όρων και περιορισμών δόμησης. 4 

Επίσπευση από το Δημόσιο της διεύρυνσης της Εθνικής οδού Αθη¬ 
νών - Λαμίας από την οδό Φοίνικος (κόμβο Κηφισιάς) μέχρι την 
οδό Γαλήνης (κόμβο Βαρυμπόμπης) στο Δήμο Κηφισιάς. ... 5 
Τροποποίηση του εγκεκριμένου ρυμοτομικού σχεδίου της πόλεως 
των Αθηνών με πεζοδρόμηση τμημάτων της οδού Δράκου στην 


περιοχή 55. 6 

Τροποποίηση του σχεδίου πόλεως -ίων Αθηνών με χαρακτηρισμό 
του χώρου ανατολικά και δυτικά του Ναού Αγ. Αρτεμίου ως 
πλατεία και πεζοδρόμηση των οδών Δαφνοπάτη Θεοχάρη, Χιο- 
νίδου και Ανωνύμου (από Φιλολάου έως Αγ. Αρτεμίου). 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Τ. 601/1517/Ν. 9531 (1) 


Μερική ανάκληση της απαλλοτρίωσης που κηρύχθηκε με την Τ. 1153/ 
6017/5.12.1968 (ΦΕΚ 239/18.12.68 τ.Δ') κοινή υπουργική 
απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
& ΚΟΙΝΩΝΙΚΩΝ ΑΣΦΑΛΙΣΕΩΝ 

' Εχοντας υπόψη: 

1. Τις διατάξεις του άρθρου 2α του κωδικοποιημένου Α.Ν. 1731/ 
1939 «περί αναγκαστικών απαλλοτριώσεων». 

2. Την Τ. 1153/6017/5.12.68 (ΦΕΚ 239/18.12.68 τ.Δ') κοινή 
υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την αποκατάσταση σεισμοπλήκτων στην περιοχή Δροσοπηγής 
Άρτας. 

3. Τα 8962227/26.5.87 και 8962356/26.5.87 αντίγραφα δι 


πλοτύπων είσπραξης του Δημοσίου Ταμείου Άρτας, από τα οποία προ 
κύπτει ότι η αποζημίωση που καθορίστηκε για τα 110α και 119 ακί¬ 
νητα με την Κ. 2112/522/28.4.87 απόφαση του Υπουργού Οικονο¬ 
μικών επιστράφηκε στο Δημόσιο εμπρόθεσμα. 

4. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 200/20.2.87 (ΦΕΚ 91/20.2.87 τ.Β') 
σχετικά με ανάθεση αρμοδιοτήτων στην Υφυπουργό Σύλβα Ακρίτα, 
αποφασίζουμε:: 

Ανακαλούμε μερικά την αναγκαστική απαλλοτρίωση που κηρύχθηκε 
με την Υ. 1153/6017/5.12.1968 (ΦΕΚ 239/18.12.68 τ.Δ') κοινή 
υπουργική απόφαση και συγκεκριμένα ως προς έκταση 812,25 μ 2 που 
αποτελεί τμήμα των 118α και 119 ακινήτων και φαίνεται στο αριθ. 
126/12/11.6.1986 (φύλλο 4) κτηματολογικό διάγραμμα της Γ6 Δ/ 
νσης Οικιστικής και Κατοικίας του ΥΠΕΧΩΔΕ και στον από 12.3.87 
αντίστοιχο κτηματολογικό πίνακα, γιατί η έκταση αυτή δεν πρόκειται 
να χρησιμοποιηθεί για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 7 Σεπτεμβρίου 1987 


ΟΙΚΟΝΟΜΙΚΟΝ 
ΔΗΜ. ΤΣΟΒΟΛΑΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ/ΚΩΝ ΑΣΦΑΛΙΣΕΩΝ 
ΣΥΛΒΑ ΑΚΡΙΤΑ 


-» - 

Αριθ. 103/87 (2) 

Κήρυξη αναγκαστικής απαλλοτρίωσης αγροτικών ακινήτων για την 
εγκατάσταση των συστημάτων του Βιολογικού Καθαρισμού λυμά¬ 
των της πόλης Ηρακλείου. 

Ο ΠΡΟΕΔΡΟΣ ΤΟΥ Δ.Σ. ΤΗΣ ΔΕΥΑΗ 
Με την υπ’ αριθμ. 103/87 απόφαση του Δ.Σ. της Δημοτικής Επιχεί¬ 
ρησης Ύδρευσης και Αποχέτευσης Ηρακλείου (Δ.Ε.Υ.Α.Η.) κηρύσσε¬ 
ται, σύμφωνα με τις διατάξεις του άρθρου 24 του Ν. 1069/80, των άρ¬ 
θρων 95, 113, 202 και 203 του Ν. 1065/80, όπως τροποποιήθηκαν 
με τις όμοιες του Ν. 1416/84, του Ν.Δ. 22/82 και του Ν.Δ. 797/71, 
αναγκαστική απαλλοτρίωση, υπέρ και με δαπάνες της ΔΕΥΑΗ, των 
παρακάτω αγροτικών ακινήτων που βρίσκονται στην αγροτική περιοχή 
«Φοινικιά» της κτηματικής περιφέρειας του Δήμου, Ειρηνοδικείου και 
Υποθηκοφυλακείου Ηρακλείου, όπως αυτά αποτυπώνονται στο από 
Απρίλιος 1987 τοπογραφικό διάγραμμα των Μηχανικών Γεωργίου 
Ρουκουνάκη (Τοπογράφου), Μιχάλη Ταμιωλάκη (Τεχνολόγου) και 
Πουκαμισά Πάρη (Εργοδηγού), για την εγκατάσταση σ’ αυτά των συ¬ 
στημάτων του Βιολογικού Καθαρισμού των λυμάτων της πόλης Ηρα¬ 
κλείου δηλαδή: 

1. Αγρός ακαλλιέργητος (υπ’ αριθμ. «1» τοπογραφικού) εμβαδού 
433μ 2 , με πετρόκτίστο σπίτι εμβαδού 188,88 μ 3 και αποθήκη εμβαδού 
24μ . 

Ως ιδιοκτήτες φέρονται οι κληρονόμοι Εμμ. Χαιρέτη. 

2. Αμπέλι (υπ’ αριθμ. «2» τοπογραφικού) εμβαδού 4946,16μ 2 , με 
οψιγιά εμβαδού 200μ. 

Ως ιδιοκτήτρια φέρεται η Ειρήνη Χαιρέτη του Εμμ. 

3. Δύο συνεχόμενα αμπέλια (υπ’ αριθμ. «3Α» και «3Β» τοπογραφι- 
κού) εμβαδού 3998,18μ 2 και 1329μ 2 με δύο οψιγιάδες 52μ 2 και 
68μ 2 . Στο ακίνητο αυτό υπάρχουν 4 μικρές βερυκοκιές, μικρή ροδακι¬ 
νιά και 1 συκιά. 

Ως ιδιοκτήτρια φέρεται η Ηρώ Χαλκιαδάκη του Εμμ. 

4. Αμπέλι (υπ’ αριθμ. «4Α» τοπογραφικού) εμβαδού 1682,55μ 2 με 

1 μικρή βερυκοκιά. 

5. Αμπέλι (υπ’ αριθμ. «4Β» τοπογραφικού) εμβαδού 1729,60μ 2 , με 
οψιγιά 117μ 2 . 

Για τα ακίνητα αυτά (4,5) ιδιοκτήτες φέρονται οι κληρονόμοι Μιχ. 
Χαιρέτη του Εμμ. 

6. Αμπέλι (υπ’ αριθμ. «5Α» τοπογραφικού) εμβαδού 1555,50μ 2 . 

7. Αμπέλι (υπ’ αριθμ. «5Β» τοπογραφικού) εμβαδού 109,25μ 2 . 

8. Αμπέλι (υπ’ αριθμ. «5Γ» τοπογραφικού) εμβαδού 2195,63μ 2 , με 
οψιγιά 248μ 2 . 

Και για τα τρία αυτά ακίνητα (6,7,8) ως ιδιοκτήτες φέρονται.οί κλη¬ 
ρονόμοι Νικ. Χαιρέτη του Εμμ. 

9. Αμπέλι (υπ’ αριθμ. «6Α» τοπογραφικού) εμβαδού 1457,82μ 2 , με 

2 μικρές βερυκοκιές. 

10. Αμπ'" · (υπ’ ~.ριθμ. «6Β» τοπογραφικού) εμβαδού 1709,61μ 2 , 
με οψιγιά ·; βαυού 117μ 2 . 

Για τα ακίνητα αυτά (9,10) ως ιδιοκτήτης φέρεται ο Ιωάννη Χαιρέ- 
της του Εμμ. 

11. Αμπέλι ( υπ’ αριθμ. 7 τοπογραφικού) εμβαδού 2800,89μ 2 , με 
οψιγιά εμβαδού 62μ 2 . Ως ιδιοκτήτης φέρεται ο Γιασάκης Εμμ. 

12. Αμπέλι (υπ’ αριθμ. «8Α» τοπογραφικού) εμβαδού 7687,92μ 2 με 
παλιό σπίτι από κισσηροπλινθοδομή εμβαδού 36μ 2 και 1 βερυκοκιά. 

13. Ακαλλιέργητα αγροτεμάχια (υπ’ αριθμ. «8Β» και «8Γ»του τοπο- 
γραφικού) εμβαδού 1670μ 2 με αποθήκη (ελενίτ) από κισσηροπλινθο- 
δομή εμβαδού 24,30μ 2 και 1 μικρή βερυκοκιά. 

Για τα ακίνητα αυτά (12,13) ως ιδιοκτήτες φέρονται οι κληρονόμοι 
Εμμ. Χριστοφάκη. 

14. Αμπέλι (υπ’ αριθμ. «9» τοπογραφικού) εμβαδού 19277,80μ 2 
με: 

αα) δύο οψιγιάδες 391 μ 2 και 275μ 2 , ββ) πετρόκτιστο σπίτι εμβαδού 
136,80μ 3 , γγ) πετρόκτιστο αντλιοστάσιο 60,45μ 3 και δδ) διάφορα 
οπωροφόρα δένδρα (3 ροδακινιές, 7 βερυκοκιές, 1 δεσπολιά και 1 κρε¬ 
βατίνα). 

Ως ιδιοκτήτης φέρεται ο Εμμ. Πορταλάκης. 

15. Ιδιωτικός αγροτικός δρόμος (υπ’ αριθμ. «10» τοπογραφικού) εμ¬ 
βαδού 231 μ 2 . 

Ως ιδιοκτήτες φέρονται οι Εμμ. Πορταλάκης και Εμμ. Γιασάκης. 

Ηράκλειο, 21 Αυγούστου 1987 
Ο Πρόεδρος 

ΜΑΝΟΛΗΣ ΚΑΡΕΛΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση πολεοδομικής μελέτης της περιοχής «Δέγλερη» του Δήμου Ν. 

Σμύρνης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του Ν. 1577/85 (ΦΕΚ 210/Α) όπως τροποποιή¬ 
θηκε μετοΝ. 1647/86 (ΦΕΚ 141/Α) και ειδικότερα τα άρθρα 6 (παρ. 
1), 7, 8 και 9. 

4. Τις διατάξεις του Ν. 1558/85 (ΦΕΚ137/Α) και ειδικότερα το 
άρθρο 23 παρ. 1. 

5. Την υπ’ αριθ. 31243/1452/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου του Δήμου Ν. Σμύρνης (Ν. Αττικής)» (ΦΕΚ 520/Δ/ 
5.6.87). 

6. Την υπ’ αριθ. 42/86 γνωμοδότηση του δημοτικού συμβουλίου Ν. 


Σμύρνης. 

7. Την υπ’ αρ. 30/11.7.86 γνωμοδότηση του Νομαρχιακού Συμ¬ 
βουλίου Χωροταξίας, Οικισμού και Περιβάλλοντος Ν. Πειραιά. 

8. Την υπ’ αρ. 380/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Δέγλερη» του Δή¬ 
μου Ν. Σμύρνης (Ν. Αττικής) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων πρασίνων, χώρου για την ανέγερση 
πολιτιστικού κτιρίου, παιδικής χαράς, χώρων στάθμευσης αυτοκινήτων 
όπως φαίνονται στο σχετικό χρωματισμένο πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της Δ/νσης Πο- 
λεοδομικών Εφαρμογών με την υπ’ αρ. 46992/1987 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρο 2. 

Εγκρίνεται ο πολοεοδμικός κανονισμός της περιοχής «Δέγλερη» του 
Δήμου Ν. Σμύρνης (Ν. Αττικής) της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 3. 

Στους οικοδομήσιμους χώρους επιτρέπεται η χρήση αμιγούς κατοι¬ 
κίας, όπως καθορίζεται από το άρθρο 2 του από 23.2.1987 Π. Δ/τος 
(ΦΕΚ 166/Δ), περιλαμβανομένων και των κατ’ εξαίρεση χρήσεων. 

Άρθρο 4. 

Στο πρόσωπο των οικοπέδων οικοδομημένων ή μη που βρίσκονται 
στα οικοδομικά τετράγωνα της παραπάνω περιοχής επιβάλλεται προ¬ 
κήπιο πλάτους 3,50 μέτρων όπως φαίνεται στο σχετικό διάγραμμα. 

Άρθρο 5. 

Τα ελάχιστα όρια εμβαδού και προσώπου και οι όροι και περιορισμοί 
δόμησης των οικοπέδων ορίζονται ως εξής: 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: επτακόσια (700) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα με όποιες διαστάσεις 
εμφανίζονται στην οριστική πράξη εφαρμογής της πολεοδομικής μελέ¬ 
της: 

3. Επιπλέον των διατάξεων των παραγράφων 1 και 2 τα οικόπεδα 
θεωρούνται άρτια και οικοδομήσιμα εφόσον: α) μέσα στο οικοδομήσιμο 
τμήμα τους εγγράφεται κάτοψη κτιρίου με ελάχιστη επιφάνεια 50μ 2 και 
ελάχιστη πλευρά πέντε (5) μέτρα και β) δε δημιουργήθηκαν από κατά¬ 
τμηση που έγινε κατά παράβαση των διατάξεων του από 22.6.83 Π. 
Δ/τος «Καθορισμός ζώνης οικιστικού ελέγχου (ΖΟΕ) και κατωτάτου 
ορίου κατάτμησης σε ολόκληρη την εκτός σχεδίου και εκτός ορίων οικι¬ 
σμών προϋφισταμένων του 1923 περιοχή του Ν. Αττικής» (ΦΕΚ 284/ 
Δ). 

4. Μέγιστο ποσοστό κάλυψης των οικοπέδων 70% της επιφάνειας 
τους. 

5. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι και 500μ 2 0,8. 

β/ Για το τμήμα του οικοπέδου από 500μ 2 και άνω 0,4. 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 για οικόπεδα εμβαδού μικρότερου των 
150μ 2 εφόσον η συνολική επιφάνεια ορόφων δεν υπερβαίνει τα 120μ 2 . 
Η εξαίρεση αυτή, έχει εφαρμογή μόνο σε οικόπεδα που έχουν προκόψει 
από κατάτμηση μέχρι της 10.3.82 αφού αφαιρεθεί το εμβαδόν της ει¬ 
σφοράς σε γη σύμφωνα με το Ν. 1337/83. 

7. Μέγιστο επιτρεπόμενο ύψος των κτιρίων 15,00μ. 

8. Απαγορεύεται η κατασκευή περιμετρικών ανοικτών εξωστών. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Αυγούστου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α.ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. οιχ, 53111/4046 (4) 

Χαρακτηρισμός ως διατηρητέων δύο κτιρίων, (καφενείου και κατοι- 

κίοις) που βρίσκονται στον Οικισμό Σκάλα Ερεσού Λέσβου ιδιοκτη¬ 
σίας Βασιλείου Δρακοϋλα ή Δράκου και καθορισμός ειδικών όρων 

και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. οικ. 75724/30.12.1983 κοινή απόφαση των 
Υπουργών Προεδρίας της Κυβέρνησης και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβέρνησης, Εσωτερικών και Περιβάλλο¬ 
ντος, Χωροταξίας και Δημοσίων Έργων (ΦΕΚ 482/Δ/87). 

4. Το υπ’αριθ. 1/86 Π. Δ/γμα(ΦΕΚ 1/Α)και ειδικότερα τα άρθρα 
2 (παρ. 3ζ, περίπτωση αα) και 5. 

5. Την από 12.5.1987 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7) του Υπουργείου Περιβάλλο¬ 
ντος, Χωροταξίας και Δημοσίων Έργων. 

6. Την παρέλευση της προθεσμίας που ορίζεται από τις διατάξεις του 
άρθρου 4 (παρ. 2) του Ν. 1577/85 (ΦΕΚ 210Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος (Γ7) του 
Υπουργείου ΠΕΧΩΔΕ τυχόν αντιρρήσεις του ενδιαφερομένου, αποφασί¬ 
ζουμε: 

1. Χαρακτηρίζονται ως διατηρητέα τα δύο κτίρια (καφενείο και κα¬ 
τοικία) που βρίσκονται στον Οικισμό Σκάλα Ερεσού Λέσβου, φερόμενα 
ως ιδιοκτησία Βασιλείου Δρακούλα ή Δράκου όπως φαίνονται σημειω¬ 
μένα στο σχετικό πρωτότυπο τοπογραφικό διάγραμμα σε κλίμακα 


1:5.000 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών του Υπουργείου ΠΕΧΩΔΕ με την υπ’ αριθ. 53111/ 
1987 πράξη του και που συνοπτικό του αντίτυπο δημοσιεύεται με την 
παρούσα απόφαση γιατί πρόκειται για κτίρια με παραδοσιακή μορφή 
που αποτελούν αναπόσπαστο τμήμα του πολεοδομικού ιστού του οικι¬ 
σμού. 

2. Στο διατηρητέο χαρακτηρίζεται το αρχικό κτίριο καθώς και οι 
εναρμονιζόμενες με αυτό προσθήκες, όχι όμως και τα κάθε είδους προ- 
σκτίσματα που αλλοιώνουν το αρχικό κτίριο, αφαιρούνται μετά από 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα διατηρητέα κτίρια απαγορεύεται κάθε αφαίρεση, αλλοίωση ή 
καταστροφή των επιμέρους αρχιτεκτονικών και διακοσμητικών στοι¬ 
χείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, καθώς και επεμβάσεις για λόγους 
λειτουργικούς των διατηρητέων κτιρίων εφόσον δεν αλλοιώνεται ο αρχι¬ 
τεκτονικός χαρακτήρας τους. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση των κτιρίων. Επιτρέπεται μόνο η τοπο¬ 
θέτηση επιγραφών περιορισμένων διαστάσεων που υποδηλώνουν τυχόν 
χρήση των κτιρίων, μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Για οποιαδήποτε επέμβαση στο εξωτερικό ή εσωτερικό των διατη¬ 
ρητέων κτιρίων, και του περιβάλλοντα χώρου τους, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει α,πό τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 24 Αυγούστου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Δ1/0/11267 (5) 

Επίσπευση από το Δημόσιο της διεύρυνσης της Εθνικής οδού Αθηνών - 

Λαμίας από την οδό Φοίνικος (κόμβο Κηφισιάς) μέχρι την οδό Γα¬ 
λήνης (κόμβο Βαρυμπόμπης) στο Δήμο Κηφισιάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

' Εχοντας υπόψη: 

1) Τα δ/τα ρυμοτομ. 7.7.25 ΦΕΚ 169/10.7.25, 26.4.52 ΦΕΚ 
120Α/29.4.52, 30512/53 ΦΕΚ 164/29.7.53 απόφαση, 29.10.60 
ΦΕΚ 165 Δ/18.11.60,4.9.76 ΦΕΚ 317 Δ/12.10.76 και 18.12.69 
ΦΕΚ 6δ/19.1.1970. 

2. Τις διατάξεις του Ν. Δ/τος της 17.7.1923 «περί σχεδίων πόλεων, 
κωμών και συνοικισμών του Κράτους και οικοδομής αυτών» (ΦΕΚ 
228/16.8.1923 τ.Α·). 

3. Τις διατάξεις του Ν. 653/1977 «περί υποχρεώσεως των παρό¬ 
διων ιδιοκτητών κ.λπ.» (ΦΕΚ 214/5.8.1977 τ.Α') όπως τροποποιή¬ 
θηκαν και ισχύουν σήμερα με τους Ν. 947/1979 ΦΕΚ 169/ 
26.7.1979 τ.Α' και 960/1979 ΦΕΚ 194/25.8.79 τ.Α'. 

4. Τις διατάξεις του άρθρου 25 παραγρ. 4 του Ν. 1418/84 «για τα 
δημόσια έργα και ρυθμίσεις συναφών θεμάτων», αποφασίζουμε: 

α) Την επίσπευση από το δημόσιο της διεύρυνσης της Ε.Ο. Αθηνών - 
Λαμίας από την οδό Φοίνικος (κόμβο Κηφισιάς) μέχρι την οδό Γαλήνης 
(κόμβο Βαρυμπόμπης). 

β) Το χαρακτηρισμό της προκείμενης πολεοδομικής εφαρμογής κα- 
τεπείγουσας ανάγκης και 

γ) Την κατάρτιση των στοιχείων προδικασίας που προβλέπονται από 
το άρθρο 5 του Ν. 653/77, για να κινηθεί η δίκη καθορισμού των απο¬ 
ζημιώσεων για τις ιδιοκτησίες που ρυμοτομούνται. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Σεπτεμβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


- · 4 - - 

Αριθ. 936/13.7.87 (6) 

Τροποποίηση του εγκεκριμένου ρυμοτομικού σχεδίου της πόλεως των 
Αθηνών με πεζοδρόμηση τμημάτων της οδού Δράκου στην περιοχή 
55. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 20η/13.7.87) 

Αφού έλαβε υπόψη: 

1. Το με αριθμ. πρωτ. 59584/13.7.87 δημαρχιακό έγγραφο. 

2. Τις διατάξεις του Π. Δ/τος 76/85 (ΦΕΚ Α 27) «Κωδικοποίηση 
Δημοτικού και Κοινοτικού Κώδικα». 

3. Τις διατάξεις του από 17.7.23 Ν. Δ/τος (ΦΕΚ 228 Α) «περί σχε¬ 
δίων πόλεων» όπως μεταγενέστερα τροποποιήθηκαν και συμπληρώθη¬ 
καν. 

4. Τις διατάξεις του από 29.12.86 Π. Δ/τος (ΦΕΚ 16 Δ) «περί τρο- 
ποποιήσεως του εγκεκριμένου ρυμοτομικού σχεδίου με απόφαση του 
Δημοτικού Συμβουλίου, του Δήμου Αθηναίων». 

, 5. Τη με αριθμ. 12.6.87 θετική γνωμοδότηση του Συμβουλίου ΠΕ.- 
ΧΩ.Δ.Ε. της Νομαρχίας Αθηνών. 

Εγκρίνει την τροποποίηση του ρυμοτομικού σχεδίου της πόλεως των 
Αθηνών, με πεζοδρόμηση τμημάτων της οδού Δράκου στην περιοχή 55. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Ιουλίου 1987 
Ο Αντιπρόεδρος 

ΤΕΡΕΝΣ - ΝΙΚΟΛΑΟΣ ΚΟΥΪΚ 




ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΑΘΗΝΑΙΩΝ 
ΠΕΡΙΟΧΗ ΓΑΡΓΑΡΕΤΤΑΣ (55) 




9656 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1007/13.7.87 (7) 

Τροποποίηση του οχεδίου πόλεως των Αθηνών με χαρακτηρισμό του 
χώρου ανατολικά και δυτικά του Ναού Αγ. Αρτεμίου ως πλατεία και 
πεζοδρόμηση των οδών Δαφνοπάτη Θεοχάρη, Χισνίδου και Ανωνύ¬ 
μου (από Φιλολάου έως Αγ. Αρτεμίου). 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 20/13.7.87) 

Αφού έλαβε υπόψη: 

1. Το με αριθμ. 58088/1312/87 δημαρχικακό έγγραφο. 

2. Τις διατάξεις του Π. Δ/τος 76/85 (ΦΕΚ Α 27) «Κωδικοποίηση 
Δημοτικού και Κοινοτικού Κώδικα». 

3. Τις διατάξεις του από 17.7.23 Ν. Δ/γματος (ΦΕΚ 228 Α') «περί 
σχεδίων πόλεων, όπως μεταγενέστερα τροποποιήθηκαν και συμπληρώ¬ 
θηκαν». 

4. Τις διατάξεις του από 29.12.86 Π. Δ/τος (ΦΕΚ 16 Δ) «περί τρο- 


ποποιήσεως του εγκεκριμένου ρυμοτομικού σχεδίου με απόφαση του 
Δημοτικού Συμβουλίου, του Δήμου Αθηναίων». 

5. Την από 15.5.87 θετική γνωμοδότηση του Συμβουλίου ΠΕ.- 
ΧΩ.Δ.Ε. της Νομαρχίας Αθηνών. 

Εγκρίνει την τροποποίηση του σχεδίου πόλεως των Α,Ίηνών με χαρα¬ 
κτηρισμό του χώρου ανατολικά και δυτικά του Ναού Αγ. Αρτεμίου ως 
πλατεία και πεζοδρόμηση των οδών Δαφνοπάτη, Θεοχάρη, Χιονίδου 
και Ανωνύμου (από Φιλολάου ως Αγ. Αρτεμίου). 

Η ισχύς αυτής της απόφασης αρχίζει από τη δημοσίευσή ιης στην 
Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της Κυβερνή- 
οεως. 

Αθήνα. 29 Ιουλίου 1987 
Ο Αντιπρόεδρος 

ΤΕΡΕΝΣ - ΝΙΚΟΛΑΟΣ ΚΟΥΪΚ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



